Babelscape/SREDFM huggingface dataset:
(I Can't Make It) Another Day

Το (I Can't Make It) Another Day είναι τραγούδι του Μάικλ Τζάκσον, που κυκλοφόρησε στο μετά θάνατον άλμπουμ του καλλιτέχνη, "Michael", το οποίο από τον Απρίλιο του 2011 πούλησε 3 εκατομμύρια αντίτυπα παγκοσμίως. Αρχικά είχε διαρρεύσει ένα snippet διάρκειας 90 δευτερολέπτων, το οποίο αναφέρθηκε ως Another Day. Λίγο αργότερα, ο τραγουδιστής-στιχουργός Λέννι Κράβιτζ παραδέχθηκε ότι είχε παραγάγει και συνθέσει το "Another Day" - δήλωσε ότι παρά το γεγονός ότι δεν διέρρευσε το τραγούδι, θα ήθελε να έχει μια ολοκληρωμένη εκδοχή του κομματιού - στο οποίο και εμφανίζεται - να κυκλοφορεί επισήμως. Ο Κράβιτζ αργότερα ανάφερε το τραγούδι ως "(I Can't Make It) Another Day" στο Facebook πριν την κυκλοφορία του άλμπουμ "Michael". Το τραγούδι ηχογραφήθηκε για το άλμπουμ "Invincible", αλλά δεν συμπεριλήφθηκε στον τελικό κατάλογο κομματιών. Αργότερα ξαναγράφτηκε και είχε πάρει το όνομα "Storm", και ήταν συνεργασία του Κράβιτζ και του ράπερ Jay-Z, η οποία εμφανίζεται στο άλμπουμ του Κράβιτζ, "Baptism".

Λίγο μετά τη διαρροή, ο Τζάκσον και η δισκογραφική του εταιρεία, Sony Music Entertainment, ανακοίνωσαν ότι προσπαθούν να αποβάλλουν το "Another Day" από το Διαδίκτυο λόγω πνευματικών δικαιωμάτων. Παρά τις επιτυχημένες προσπάθειες, το τραγούδι συνεχίζει να ανεβαίνει στο διαδίκτυο και να ακούγεται χιλιάδες φορές. Το "Another Day" είναι το δεύτερο τραγούδι του Τζάκσον που διαρρέει μετά τον θάνατο του καλλιτέχνη, μετά το "A Place with No Name", το οποίο κυκλοφόρησε ανεπίσημα το 2009.
Μουσείο Άγγελου και Λητώς Κατακουζηνού

Το Μουσείο Άγγελου και Λητώς Κατακουζηνού στεγάζεται σε διαμέρισμα του πέμπτου ορόφου επί της Λεωφόρου Βασιλίσσης Αμαλίας 4, το οποίο κατοικείτο από τον ψυχίατρο - νευρολόγο Άγγελο Κατακουζηνό.
Μάχη του Φαρδύκαμπου

Η Μάχη του Φαρδύκαμπου, που πραγματοποιήθηκε τον Μάρτιο του 1943, υπήρξε μια από τις σημαντικότερες μάχες των δυνάμεων της Αντίστασης (στην προκειμένη περίπτωση του ΕΑΜ-ΕΛΑΣ και της ΕΚΑ) ενάντια στις δυνάμεις Κατοχής. Η έκβαση της μάχης υπήρξε νικηφόρα για τις Αντιστασιακές δυνάμεις.
Αλεξανδριανή Σικελιανού

Η Αλεξανδριανή Σικελιανού (γεν. Σικάγο, ΗΠΑ,) είναι Ελληνίδα ηθοποιός, απόφοιτη της Δραματικής Σχολής του Εθνικού Θεάτρου.
Μανδηλού

Η Μανδηλού είναι νησί και οικισμός του Δημοτικού διαμερίσματος Πλατανιστού (συντεταγμένες:37°56'17.54"N - 24°31'10.58"E) σε υψόμετρο 45 μέτρα — Ελάχιστο: 0 μ. – Μέγιστο: 90 μ. Η Μανδηλού ανήκει διοικητικά στο δημοτικό διαμέρισμα Πλατανιστού με έδρα τον Πλατανιστό, στο Δήμο Καρύστου με έδρα την Κάρυστο, στο Νομό Ευβοίας με έδρα τη Χαλκίδα.

-Στις 04/12/1997 η κοινότητα καταργήθηκε και υπάχθηκε στο Δήμο Καρύστου ως δημοτικό διαμέρισμα.
Κυβέρνηση Αλέξανδρου Διομήδη 1949

Η Κυβέρνηση Αλέξανδρου Διομήδη 1949 (Ιούνιος 1949 – Ιανουάριος 1950) - διορίστηκε από τον βασιλιά Παύλο, στη θέση της προηγούμενης κυβέρνησης Σοφούλη λόγω θανάτου του Πρωθυπουργού. 
Κατά την θητεία της κυβέρνησης αυτής, έληξε - με ήττα του Δημοκρατικού Στρατού, - ο εμφύλιος πόλεμος.
Στις 28 Αυγούστου 1949 και ύστερα από την περικύκλωση των ανταρτών από τον κυβερνητικό στρατό στις οροσειρές του Γράμμου και του Βίτσι, ο γενικός γραμματέας του ΚΚΕ,Νίκος Ζαχαριάδης, έδωσε την εντολή υποχώρησης προς το αλβανικό έδαφος, και της παύσης των ένοπλων συγκρούσεων.

Από το φθινόπωρο του 1950 και μετά, η πολιτική ζωή της χώρας στρέφεται γύρω από τις αναμενόμενες για τις αρχές του 1950 βουλευτικές εκλογές. Σε αυτό το πλαίσιο εντάσσεται η δημιουργία της ΕΠΕΚ, του κόμματος του Νικολάου Πλαστήρα που με τη σύμπραξη των Εμμανουήλ Τσουδερού (αρχηγός του Δημοκρατικού Προοδευτικό Κόμματος, τότε) και Γεωργίου Καρτάλη, ανακοίνωσαν στις 14 Δεκεμβρίου του 1949, την κάθοδο στις εκλογές. Αρχές Ιανουαρίου θα ξεσπάσει το λεγόμενο «Σκάνδαλο των καυσίμων» ή «Σκάνδαλο Χατζηπάνου», που θα οδηγήσει στις 5 Ιανουαρίου το κόμμα των Φιλελευθέρων στην παραίτηση από την κυβέρνηση Διομήδη, η οποία, με την σειρά της, θα παραιτηθεί στις 6 Ιανουαρίου.
Ιντιανάπολις

H Ιντιανάπολις (αγγλικά: Indianapolis, Indiana) (συντομευμένα Indy), είναι πόλη των ΗΠΑ, πρωτεύουσα και μεγαλύτερη πόλη της πολιτείας της Ιντιάνα. Είναι επίσης, και κομητειακή έδρα της Κομητείας Μάριον. 

Ο πληθυσμός της Ιντιανάπολις, ανέρχεται σε 891,545 κατοίκους (σύμφωνα με εκτιμήσεις για το 2021), ενώ η μητροπολιτική περιοχή της Ιντιανάπολις, ανέρχεται σε 2,118,880 κατοίκους (2021). 

Η Ιντιανάπολις, είναι μακράν η μεγαλύτερη πόλη της Ιντιάνα, 17η μεγαλύτερη πόλη στις Ηνωμένες Πολιτείες, δεύτερη μεγαλύτερη πόλη στα μεσοδυτικά (μετά το Σικάγο), δεύτερη πιο πολυπληθής πολιτειακή πρωτεύουσα (μετά το Φοίνιξ της Αριζόνα), και η πιο πολυπληθής πολιτειακή πρωτεύουσα ανατολικά του Ποταμού Μισσισσιππή. Η Ιντιανάπολις είναι επίσης μια από τις ταχύτερα αναπτυσσόμενες περιοχές στις Ηνωμένες Πολιτείες.

Για μεγάλο μέρος της ιστορίας της ιστορίας της, η Ιντιανάπολις έχει προσανατολιστεί γύρω από την κυβέρνηση και την βιομηχανία, συγκεκριμένα τις κατασκευές. Σήμερα, η Ιντιανάπολις έχει μια πολύ περισσότερο πολυεπίπεδη οικονομία, συνεισφέροντας στους τομείς της εκπαίδευσης, της υγείας, και της οικονομίας. Ο τουρισμός είναι επίσης ζωτικό μέρος της οικονομίας της Ιντιανάπολις, και η πόλη είναι ο οικοδεσπότης πολλών συνεδρίων και αθλητικών γεγονότων. Από αυτά, ίσως το πιο γνωστό είναι το ετήσιο Indinapolis 500. Άλλα μεγάλα αθλητικά γεγονότα περιλαμβάνουν το Brickyard 400 και το Ανδρικό και το Γυναικείο NCAA Τουρνουά Καλαθοσφαίρισης. 

Το 2012 ήταν η πρώτη φορά που η Ιντιανάπολις ήταν οικοδεσπότης του Super Bowl. Το Super Bowl XLVI διεξάχθηκε στο Lucas Oil Stadium, στις 5 Φεβρουαρίου 2012 στο Downtown Indianapolis.

Η Μείζων Ιντιανάπολις έχει ζήσει ήπια αύξηση μεταξύ των πολιτειών των ΗΠΑ, ειδικά στην κοντινή Χάμιλτον, στην Χέντρικς, και στην κομητεία Τζόνσον. Ο πληθυσμός της μητροπολιτικής στατιστικής περιοχής ήταν 1.756.241 σύμφωνα με την Απογραφή του 2010, κάνοντας την την 34η μεγαλύτερη στις Ηνωμένες Πολιτείες. Ο πληθυσμός του 2010 της συνδυασμένης στατιστικής περιοχής της Ιντιανάπολις, μιας ευρύτερης περιοχής εμπορίου, ήταν 2.080.782, ο 23ος μεγαλύτερος στην χώρα.
Τάκης Σπυριδάκης

Ο Τάκης Σπυριδάκης (Αίγινα, 4 Φεβρουαρίου 1958 - Αθήνα, 13 Σεπτεμβρίου 2019) ήταν Έλληνας ηθοποιός του κινηματογράφου, του θεάτρου και της τηλεόρασης, σκηνοθέτης και σεναριογράφος.

* 26/12/2014 Ραδιοφωνική εκπομπή «Μπαλάντες για Παράξενους Λωτοφάγους» σε επιμέλεια του Τάκη Σπυριδάκη
Ο Γλάρος

Ο Γλάρος (ρωσικά: Чайка) είναι θεατρικό έργο - «κωμωδία σε τέσσερεις πράξεις» κατά δήλωση του συγγραφέα του -του Ρώσου Αντόν Τσέχωφ.
Η συγγραφή του έργου ολοκληρώθηκε το 1895. 
Στη σκηνή ανέβηκε για πρώτη φορά αμέσως μετά τη συγγραφή του -στις 17 Οκτωβρίου του 1895, στο θέατρο Αλεξαντρίνσκι της Αγίας Πετρούπολης, και ήταν μια αποτυχία, και καλλιτεχνική και εμπορική. 
Αντίθετα το δεύτερο ανέβασμα του έργου το 1898, από το «Θέατρο Τέχνης» της Μόσχας, σε σκηνοθεσία Κ. Στανισλάφσκι, υπήρξε ένας θρίαμβος. 
Από τότε «Ο Γλάρος» έχει παιχτεί αμέτρητες φορές σε όλο τον κόσμο. 
Στην Ελλάδα πρωτοδημοσιεύτηκε στο περιοδικό "«Ηλύσια»" το 1906 και πρωτοπαρουσιάστηκε από το θίασο της Μ. Κοτοπούλη, το 1932.

Θεωρείται το έργο που καθιέρωσε τον Τσέχωφ, ως θεατρικό συγγραφέα στη συνείδηση κοινού και κριτικής. 
Με τον «Γλάρο» εγκαινιάστηκε η ιδιότυπη σύνθεση της τσεχωφικής δραματουργίας, όπου τη θέση του ως τότε καθιερωμένου "κεντρικού ήρωα - ηρωίδας" παίρνει ένας όμιλος προσώπων, μια μικρή κοινωνία, με μοιρασμένη ανάμεσα τους τη δράση. Το ύφος του έργου είναι μικτό, μοιράζεται ανάμεσα στο δράμα και στην κωμωδία. Ο ίδιος ο Τσέχωφ χαρακτήρισε το έργο του ως «κωμωδία σε τέσσερις πράξεις». 
Ο Τσέχωφ στον «Γλάρο»» θίγει τις σχέσεις, τα κίνητρα, την ψυχολογία και τις διεκδικήσεις ανθρώπων που αγαπούν, υπηρετούν ή θέλουν να υπηρετήσουν την τέχνη, μέσω της συγγραφής και του θεάτρου. Γύρω τους περιστρέφονται οι άνθρωποι της καθημερινότητας που προσπαθούν να ξεπεράσουν τα αδιέξοδα της ζωής τους.
Καζιμίρ Μαλέβιτς

Ο Καζιμίρ Μαλέβιτς ( Ρωσικά : Казимир Северинович Малевич, πολωνικά : Kazimierz Malewicz (23 Φεβρουαρίου 1879 - 15 Μαΐου 1935) ήταν Ρώσος ζωγράφος και θεωρητικός, που γεννήθηκε από γονείς πολωνικής καταγωγής. Υπήρξε πρωτοπόρος της γεωμετρικής αφηρημένης τέχνης και ο δημιουργός των Avant-garde κινημάτων του Σουπρεματισμού και του Κονστρουκτιβισμού.
Αλέξανδρος Γιώτης

Ο Αλέξανδρος Γιώτης (1953 - 12 Νοεμβρίου 2011) ήταν Έλληνας δημοσιογράφος, κριτικός γαστρονομίας, συγγραφέας και ένας από τους πρωτοπόρους της ελεύθερης ραδιοφωνίας με συμμετοχή σε πολλά αντίστοιχα εγχειρήματα στα τέλη της δεκαετίας του '80.
Συντονισμός Πρωτοβάθμιων Σωματείων

Ο Συντονισμός Πρωτοβάθμιων Σωματείων είναι ένας ευρύτερος συνδικαλιστικός φορέας που δημιουργήθηκε στα τέλη του 2008. Αποτελεί μια συσπείρωση δεκάδων σωματείων του ιδιωτικού και του δημοσίου τομέα που δημιουργήθηκε αρχικά στην Αττική. Στόχος της δημιουργίας του, σύμφωνα με τα σωματεία που τον συγκρότησαν, είναι η υπέρβαση του γραφειοκρατικού/κυβερνητικού και του εργοδοτικού συνδικαλισμού όπως αυτός εκφράζεται από τη ΓΣΕΕ και την ΑΔΕΔΥ, αλλά και του κομματικο-κεντρισμού που εκφράζεται μέσω της παραταξιοποίησης του υπάρχοντος εργατικού και συνδικαλιστικού κινήματος. Σύμφωνα με τον συντονισμό, η δημιουργία και η συγκρότησή του έλαβαν χώρα, μετά από τα γεγονότα του Δεκέμβρη του 2008 και την επίθεση ενάντια στη συνδικαλίστρια Κωνσταντίνα Κούνεβα. Η ιδρυτική διακήρυξη του Συντονισμού Πρωτοβάθμιων Σωματείων αναφέρει: ""...H ελπίδα βρίσκεται στη συσπείρωση των εργαζομένων γύρω από τα σωματεία, στην εργατική δημοκρατία των γενικών συνελεύσεων, στους αγώνες που ξεκινούν από την ίδια την εργατική βάση" Ως Συντονισμός Πρωτοβάθμιων Σωματείων Δημόσιου και Ιδιωτικού Τομέα θέλουμε να συμβάλουμε σε αυτή την αναγκαία προσπάθεια για την ταξική αγωνιστική ενότητα των εργαζομένων, για την κλιμάκωση των αγώνων και για την προβολή των σύγχρονων εργατικών αναγκών. Κόντρα στον υποταγμένο συνδικαλισμό και την γραφειοκρατία ΓΣΕΕ-ΑΔΕΔΥ και τον κομματικό συνδικαλισμό του ΠΑΜΕ"". 

Ανάλογες προσπάθειες στο εργατικό κίνημα, συντονισμού πρωτοβάθμιων σωματείων σε έναν ευρύτερο συντονιστικό φορέα, υπάρχουν και σε άλλες περιοχές της Ελλάδας, όπως στη Θεσσαλονίκη, στην Αχαΐα, στα Ιωάννινα, στη Πρέβεζα, στη Λέσβο κλπ.
Αλανοί

Oι Αλανοί ήταν μία συνομοσπονδία σαρματικών φυλών (δηλ. ιρανικής καταγωγής) της 1ης χιλιετίας μ.Χ., που μιλούσαν μία ανατολικοϊρανική γλώσσα που προήλθε από μία σκυθοσαρματική, και η οποία με τη σειρά της εξελίχθηκε στη σύγχρονη οσετική.

Είναι λαός προερχόμενος από την ευρύτερη περιοχή μεταξύ του βόρειου τμήματος του Ευξείνου Πόντου και των βορειοανατολικών παρυφών του Καυκάσου. Είναι αδύνατον να προσδιοριστεί επακριβώς η προέλευσή τους λόγω των συνεχών μετακινήσεών τους και του έντονα νομαδικού χαρακτήρα τους.

Πάντως πρόκειται για έναν σαρματοϊρανικό λαό που εμφανίστηκε σε αυτές τις περιοχές τους τελευταίους προχριστιανικούς αιώνες. Ασχολούνταν κυρίως με τη γεωργία και την κτηνοτροφία με απροσδιόριστες θρησκευτικές αντιλήψεις ειδωλολατρικού και πολεμικού χαρακτήρα, που έμοιαζαν με αυτές των Σκυθών. Οι πρώτες επίσημες και σοβαρές αναφορές γι΄ αυτούς μάς έρχονται περί το 62 με 67 π.Χ. από τους Ρωμαίους, με τους οποίους και συγκρούονται μετά την μεγάλη εκστρατεία που οργανώνει ο στρατηγός Πομπήιος εναντίον τους εξαιτίας των εκτεταμένων επιδρομών τους στην Αρμενία, τη Μικρά Ασία (Καππαδοκία κ.α.) χωρίς όμως σοβαρά αποτελέσματα.

Πολύ αργότερα τους βρίσκουμε να μεταναστεύουν με τους Ούννους και τους Βανδάλους στην Κεντρική Ευρώπη, όπου, αφού λεηλατούν πολλά μέρη στη Γαλλία και την Ιβηρική χερσόνησο, πολλοί εγκαθίστανται εκεί σε μόνιμη βάση (406-409). Οι Αλανοί ασπάστηκαν γρήγορα τον Χριστιανισμό και ιδιαίτερα την αίρεση του Αρείου από βυζαντινούς μοναχούς.

Γενικά η βυζαντινή διπλωματία τούς χρησιμοποίησε σε ευρεία κλίμακα σε στρατιωτικούς σκοπούς αλλά και πολιτικούς, με σκοπό να ελέγχει πολιτικά και στρατιωτικά άλλους βαρβαρικούς λαούς που εισέρχονταν βίαια ή ειρηνικά στα βορειοανατολικά σύνορα του τεράστιου για την εποχή βυζαντινού κράτους. Ιδιαίτερα κατά τις περιόδους της βασιλείας των Ιουστινιανού, Θεοδοσίου Β΄ και Λέοντος Ισαύρου, οι Αλανοί αξιωματούχοι της βυζαντινής αυλής έφτασαν να επηρεάζουν σημαντικά τις εξελίξεις του κράτους.

Το τέλος των Αλανών ως οργανωμένο και συγκροτημένο έθνος ξεκινάει λίγο μετά το 1204, όταν τα αλανικά φύλα υποτάσσονται στους Μογγόλους της Χρυσής Ορδής. Κάποιοι θα παραμείνουν στις μογγολικές Αυλές, άλλοι παραμένουν στη Μικρά Ασία, άλλοι πολύ αργότερα θα βρεθούν στη Βεσσαραβία και σύμφωνα με ρουμανικές ιστορικές πηγές θα αποτελέσουν τη φυλή των Βλάχων.

Ο Ρωμαίος ιστορικός του 4ου αιώνα μ.Χ., Αμμιανός Μαρκελλίνος, έγραψε ότι οι Αλανοί ήταν υψηλού αναστήματος, ξανθοί, με ανοιχτού χρώματος μάτια:
"Σχεδόν όλοι οι Αλανοί είναι άντρες εξαιρετικoύ αναστήματος και ομορφιάς, τα δε μαλλιά τους είναι κάπως κιτρινόχρωμα και τα μάτια τους τρομερά αγριωπά".
Immortal Megamix

Το Immortal Megamix: είναι το πρώτο single από τον μετά θάνατον remix άλμπουμ του Μάικλ Τζάκσον, "Immortal", το οποίο κυκλοφόρησε την 1η Νοεμβρίου 2011.
Πολιτειακή Γερουσία της Τζόρτζια

Η Πολιτειακή Γερουσία της Τζόρτζια είναι η άνω βουλή της Γενικής Συνέλευσης της Τζόρτζια (το πολιτειακό νομοθετικό σώμα της Τζόρτζια, ΗΠΑ).
PostgreSQL

Η PostgreSQL είναι μια σχεσιακή βάση δεδομένων ανοικτού κώδικα με πολλές δυνατότητες. Η ανάπτυξη της διαρκεί ήδη πάνω από δύο δεκαετίες και βασίζεται σε μια αποδεδειγμένα καλή αρχιτεκτονική η οποία έχει δημιουργήσει μια ισχυρή αντίληψη των χρηστών της γύρω από την αξιοπιστία, την ακεραιότητα δεδομένων και την ορθή λειτουργία.

Η PostgreSQL τρέχει σε όλα τα βασικά λειτουργικά συστήματα, στα οποία περιλαμβάνονται το Linux, το UNIX (AIX, BSD, HP-UX, SGI, IRIX, MAC OS X, Solaris, Tru64) και τα Windows. Είναι συμβατή με ACID, και συμπεριλαμβάνει τους περισσότερους SQL92 και SQL99 τύπους δεδομένων συμπεριλαμβανομένων INTEGER, NUMERIC, BOOLEAN, CHAR, VARCHAR, DATE, INTERVAL και TIMESTAMP. Επίσης υποστηρίζει αποθήκευση μεγάλων δυαδικών αντικειμένων (binary), όπως εικόνες, ήχοι ή βίντεο. Διαθέτει επίσης περιβάλλοντα προγραμματισμού για τις γλώσσες προγραμματισμού C, C++, Java, Perl, Python, Ruby, Tcl, και υποστήριξη για την πλατφόρμα .NET και το πρότυπο ODBC, ενώ περιλαμβάνει και εξαιρετικό εγχειρίδιο χρήσης.
Σίμπιλ Σέπερντ

Η Σίμπιλ Σέπερντ (αγγλικά: "Cybill Shepherd", 18 Φεβρουαρίου 1950) είναι Αμερικανίδα ηθοποιός, τραγουδίστρια και πρώην μοντέλο.
Τίτος Πατρίκιος

Ο Βαπτιστής-Τίτος Πατρίκιος (Tit Patrick) (Αθήνα, 21 Μαΐου 1928) είναι Έλληνας ποιητής, πεζογράφος και μεταφραστής, της πρώτης μεταπολεμικής γενιάς που έχει τιμηθεί με το Ειδικό Κρατικό Βραβείο Λογοτεχνίας το 1994.
Άργης Κόρακας

Ο Άργης Κόρακας (1888-1940) ήταν Έλληνας ποιητής και πεζογράφος.
Ντοπαμίνη

250px|right|thumb|Nτοπαμίνη
200px|right|thumb|Ντοπαμίνη
Η ντοπαμίνη είναι απλή οργανική ουσία που ανήκει στην οικογένεια των κατεχολαμινών. Στον εγκέφαλο δρα ως νευροδιαβιβαστής, μια ουσία που χρησιμοποιείται από τα νευρικά κύτταρα για να επικοινωνούν μεταξύ τους. Στον άνθρωπο έχουν αναγνωριστεί πέντε υποδοχείς ντοπαμίνης, οι D1, D2, D3, D4 και D5. Παράγεται σε αρκετές περιοχές του εγκεφάλου, κυρίως στη μέλαινα ουσία και στην κοιλιακή μοίρα της καλύπτρας.

Η ντοπαμίνη συμμετέχει ενεργά στα συστήματα του εγκέφαλου που σχετίζονται στις πράξεις με ένα σκοπό, αφού μελέτες τέτοιων δράσεων έχουν δείξει ότι αυξάνουν τη μεταφορά ντοπαμίνης μέσα στον εγκέφαλο. Αρκετές δραστικές ουσίες όπως η κοκαΐνη και η μεθαμφεταμίνη δρουν στους ίδιους υποδοχείς με τη ντοπαμίνη. Αρκετές ασθένειες έχουν βρεθεί ότι σχετίζονται με ελλείψεις ντοπαμίνης. Η νόσος του Πάρκινσον, μια κατάσταση που σχετίζεται με τρόμο και δυσκαμψία, οφείλεται στην εκφύλιση των νευρώνων που εκκρίνουν ντοπαμίνη στη μέλαινα ουσία. Άλλες ασθένειες περιλαμβάνουν τη σχιζοφρένεια και το σύνδρομο ελλειμματικής προσοχής και υπερκινητικότητας.

Επίσης έχει δειχθεί ότι το σύστημα της ντοπαμίνης ενεργοποιείται σε στιγμές απόλαυσης και καλής διάθεσης. Η βασική δομή της είναι η σεροτονίνη η οποία, ανάλογα σε τι επίπεδα βρίσκεται (χαμηλά ή υψηλά) επηρεάζει την ψυχική διάθεση. Σε μια από τις σχετικές έρευνες βρέθηκε ότι όταν εθελοντές άκουγαν μουσική που τους άρεσε, τα επίπεδα ντοπαμίνης στον οργανισμό τους αυξάνονταν. Για να μετρήσουν οι ερευνητές πότε απελευθερωνόταν ντοπαμίνη, κατέγραψαν πότε οι εθελοντές ανατρίχιαζαν. Στην ίδια μελέτη έγινε χρήση λειτουργικής μαγνητικής τομογραφίας, η οποία έδειξε ότι η έκκριση ντοπαμίνης αυξανόταν κατά 9% όταν οι εθελοντές άκουγαν μουσική που τους άρεσε.
Curculionidae

Τα Curculionidae είναι οικογένεια εντόμων από την τάξη των κολεοπτέρων. Παγκοσμίως αναφέρονται περίπου 50.000 είδη κατανεμημένα σε περίπου εκατό υποοικογένειες. Οι ειδικοί διαφωνούν με την κατανομή σε υποοικογένειες Στην Ευρώπη αναφέρονται δεκαέξι υποοικογένειες Οι Curculionidae σήμερα περιορίζονται σχετικά με αρχαιότερες απόψεις. Σήμερα οι οικογένειες Apionidae, Anthribidae, Attelabidae, Brachyceridae, Brentidae, Dryophthoridae, Erirhynidae, Nanophyidae, Nemonychidae, Oxycorynidae, Raymondinymidae, Rhynchitidae, και άλλα δεν κατατάσσονται πια στις Curculionidae, αλλά μαζί με αυτές σχηματίζουν την υπεροικογένεια Curculionoidea. Στον κατάλογο των Curculionoidea για την Ελλάδα αναφέρονται τώρα πια περισσότερα από επτακόσια είδη.
2-μεθυλεπτάνιο

Το 2-μεθυλεπτάνιο είναι ένα διακλαδισμένο αλκάνιο, δηλαδή άκυκλος κορεσμένος υδρογονάνθρακας, με χημικό τύπο C8H18 και σύντομο συντακτικό τύπο (CΗ3)2CH(CH2)4CΗ3.
Ρόμπερτ Τσιντ

thumb|right|250px|Θερισμός σε χωράφι με βελανιδιές
Ο Ρόμπερτ Τσιντ (Robert Zünd) 1826- 1909 ήταν ένας από τους σημαντικότερους Ελβετούς ζωγράφους του 19ου αιώνα. Το Πανεπιστήμιο της Ζυρίχης το 1906 τον ανακήρυξε επίτιμο διδάκτορα και ένας δρόμος στη Λουκέρνη φέρει το όνομά του.
Κολομίγια

Η Κολομίγια (ουκρανικά: Коломия) είναι μια μικρή πόλη της Ουκρανίας. Ανήκει στην περιφέρεια του Ιβάνο Φρανκίβσκ και είναι μία από τους παλαιότερους οικισμούς της Γαλικίας. Βρίσκεται στο νοτιοδυτικό μέρος της Ουκρανίας είναι χτισμένη αριστερά του ποταμού Προυτ κοντά στα Καρπάθια Όρη. Ο πληθυσμός της φτάνει περίπου τους 60 000 κατοίκους. H πόλη αναφέρεται σε γραπτά κείμενα για πρώτη φορά το 1241. 

Η πόλη είναι γνωστή για τα ιστορικά μνημεία, εκκλησίες, παλιάς αρχιτεκτονικής κτίρια και μουσεία.
Škoda Citigo

To Škoda Citigo είναι ένα αυτοκίνητο πόλης της κατηγορίας Α, που παρήχθη από την τσεχική αυτοκινητοβιομηχανία Škoda Auto, από τον Οκτώβριο του 2011 έως το 2020. Το μοντέλο λανσαρίστηκε πρώτα στην Τσεχία, ενώ το καλοκαίρι του 2012 κυκλοφόρησε στις άλλες χώρες της Ευρώπης, στη Ρωσία, στις αγορές της Ασίας και στη Νέα Ζηλανδία. Στις 4 Σεπτεμβρίου 2020 η εταιρεία αποφάσισε να καταργήσει το Citigo και επίσημα πλέον, καθώς η τσέχικη μάρκα επικεντρώνει τις προσπάθειές της σε μεγαλύτερα μοντέλα και στην ηλεκτροποίηση της παλέτας της. Μάλιστα ο επικεφαλής πωλήσεων και μάρκετινγκ της Škoda Auto, Alain Favey, δήλωσε σχετικά ότι δεν θα υπάρξει αντικατάσταση του Citigo και ότι δεν έχουν καμία πρόθεση για ένα αυτοκίνητο αυτού του μεγέθους στο μέλλον.
Νικόλαος Λιβαδάρας

Ο Νικόλαος Λιβαδάρας (1933-1999) ήταν Έλληνας καθηγητής της Αρχαίας Ελληνικής Φιλολογίας και φιλόλογος.
Ματιέ Βαλμπουενά

Ο Ματιέ Βαλμπουενά (γαλλικά: "Mathieu Valbuena", προφορά: "​matjø valbwena", 28 Σεπτεμβρίου 1984) είναι Γάλλος διεθνής ποδοσφαιριστής, ο οποίος αγωνίζεται ως αριστερός πλάγιος μέσος και μεσοεπιθετικός , στη Σούπερ Λίγκα για τον Ολυμπιακό Πειραιώς.
3-μεθυλεπτάνιο

Τo 3-μεθυλεπτάνιο (σε δύο οπτικά εναντιομερή) είναι ένα διακλαδισμένο αλκάνιο, δηλαδή άκυκλος κορεσμένος υδρογονάνθρακας, με χημικό τύπο C8H18 και σύντομο συντακτικό τύπο CH3(CH2)6CH3 και μια διακλάδωση.
Σωτήριος Δαμιάνοβιτς

Ο Σωτήριος Δαμιάνοβιτς (βουλγαρικά: Сотир Дамянович) ήταν βουλγαρικής καταγωγής οπλαρχηγός της Ελληνικής Επανάστασης του 1821 από το Μοναστήρι Μακεδονίας.
Def Leppard

Οι Def Leppard είναι ροκ συγκρότημα. Κατάγονται από το Σέφιλντ του Ηνωμένου Βασιλείου. Ιδρύθηκαν το 1979 και ήταν ένα από τα συγκροτήματα που καθόρισαν το New Wave of British Heavy Metal. Από το 1992 μέλη των Def Leppard είναι οι Joe Elliott (τραγούδι), Rick Savage (Μπάσσο), Rick Allen (ντραμς), Phil Collen (Κιθάρα) και Vivian Campbell (Κιθάρα). Αυτή είναι και η πιο μακροχρόνια σύνθεση του συγκροτήματος.

Η μεγάλη εμπορική επιτυχία για το συγκρότημα ήρθε από 1981 μέχρι τις αρχές του της δεκαετίας του 1990. Το άλμπουμ τους του 1981, "High 'n' Dry" έγινε με παραγωγό τον Robert John "Mutt" Lange, που τους βοήθησε να καθορίσουν τον ήχο τους, και το τραγούδι Bringin' On the Heartbreak έγινε ένα από τα πρώτα μέταλ τραγούδια που παίχτηκαν στο MTV το 1982. Το επόμενο τους άλμπουμ, το "Pyromania" του 1983, και το τραγούδι Photograph έκαναν τους Def Leppard διάσημους. Το 2004 το περιοδικό Rolling Stone κατέταξε το Pyromania στο #384 στην λίστα με τα 500 καλύτερα άλμπουμς όλων των εποχών.

Το τέταρτο άλμπουμ των Def Leppard, "Hysteria" κυκλοφόρησε το 1987 και έγινε #1 στο Billboard 200 (Ηνωμένες Πολιτείες) και στο UK Albums Chart(Ηνωμένο Βασίλειο). Μέχρι το 2009 έγινε 12 φορές πλατινένιο στις Η.Π.Α., και έχει πουλήσει πάνω από 20 εκατομμύρια αντίτυπα παγκοσμίος. Από το άλμπουμ έγιναν επιτυχία 6 τραγούδια: το Love Bites(#1 στις ΗΠΑ), το Pour Some Sugar on Me(#2), το Hysteria(#10), το Armageddon It(#3), το Animal(#19) και το Rocket(#12).
Ναταλία Ρασούλη

Η Ναταλία Ρασούλη (Αγγλικά: "Natalie Rassoulis", 27 Ιουνίου 1973, Λονδίνο) είναι Ελληνοβρετανίδα μουσικός, τραγουδίστρια, συνθέτης, στιχουργός, μουσική παραγωγός και αρθρογράφος. Σπούδασε βιολί, κλασική κιθάρα, όπερα και Ανώτερα Θεωρητικά της Μουσικής. Παράλληλα σπούδασε Σύνθεση Μουσικής για το Θέατρο και τον Κινηματογράφο με καθηγητές τον Δημήτρη Παπαδημητρίου και τον Γιώργο Μπουντουβή. Έχει ασχοληθεί με πολλά είδη μουσικής και έχει συνεργαστεί με πολλούς Έλληνες καλλιτέχνες από τον χώρο της λαϊκής και της έντεχνης μουσικής, καθώς και με ξένα συγκροτήματα της μέταλ και της ροκ μουσικής σκηνής.
Ιωάννης Γεωργακόπουλος

Ο Ιωάννης Γεωργακόπουλος (1945) είναι απόστρατος αντιστράτηγος της Ελληνικής Αστυνομίας που διετέλεσε αρχηγός αυτής από τον Σεπτέμβριο του 1998 έως και τον Αύγουστο του 2001.
Νίκος Κεχαγιάς

Ο Νίκος Κεχαγιάς είναι πρώην ποδοσφαιριστής και νυν προπονητής, γεννημένος στις 21 Απριλίου 1969 στο Βόλο αλλά έζησε τα περισσότερα χρόνια της ζωής του στην Ξάνθη. Αγωνίστηκε για 20 χρόνια και ήταν διεθνής. Αποτελεί τον ρεκορμαν συμμετοχών της Α.Ο. Ξάνθη με 327 συμμετοχές.
Λουσίλ Μπολ

Η Λουσίλ Ντεζιρέ Μπολ ("Lucille Désirée Ball", Νέα Υόρκη, 6 Αυγούστου 1911 - Καλιφόρνια, 26 Απριλίου 1989) ήταν Aμερικανίδα κωμική ηθοποιός του θεάτρου, του σινεμά, της τηλεόρασης και του ραδιοφώνου, μοντέλο, παραγωγός και πρωταγωνίστρια των σειρών "I Love Lucy, The Lucy–Desi Comedy Hour, The Lucy Show, Here's Lucy" και "Life With Lucy". Μία από τις πλέον δημοφιλείς και με επιρροή ηθοποιούς των Ηνωμένων Πολιτειών κατά τη διάρκεια της ζωής της, με μια από τις μακροβιότερες καλλιτεχνικές καριέρες, ιδιαίτερα στην Τ.V., η Μπολ ξεκίνησε τη σταδιοδρομία της τη δεκαετία του ΄30, εξελισσόμενη σε ραδιοφωνική και κινηματογραφική ηθοποιό στη δεκαετία του '40 και τηλεοπτική σταρ στα 1950s. Εξακολουθούσε να πρωταγωνιστεί στα 1960s και 1970s. To 1962 έγινε η πρώτη γυναίκα που διεύθυνε ένα μεγάλο τηλεοπτικό στούντιο, το οποίο παρήγαγε πολλές επιτυχημένες και δημοφιλείς σειρές.
Η Μπολ προτάθηκε για τα Βραβεία Έμμυ δεκατρείς φορές και το κέρδισε τέσσερις. Το 1977 η Μπολ ήταν ανάμεσα στις πρώτες γυναίκες ηθοποιούς που τιμήθηκαν με το βραβείο "Women in Film Crystal Award". Τιμήθηκε επίσης με το βραβείο "Golden Globe Cecil B. DeMille" (1979), το βραβείο Lifetime Achievement από το κέντρο απονομής τιμών "Kennedy" (1986) και το βραβείο "Governors" από την "Ακαδημία τηλεοπτικών τεχνών και επιστημών" (1989).
Το 1929 η Μπολ έπιασε δουλειά σαν μοντέλο και αργότερα ξεκίνησε την καριέρα της ως καλλιτέχνης της σκηνής χρησιμοποιώντας το ψευδώνυμο "Dianne Belmont". Εμφανίστηκε σε πολλούς μικρούς κινηματογραφικούς ρόλους κατά τη δεκαετία του '30, σαν μισθωμένη ερμηνεύτρια για την εταιρία "RKO Radio Pictures". Η Μπολ χαρακτηρίσθηκε σαν "Η Βασίλισσα των Β-ταινιών". Το 1951 ήταν η συντονίστρια στη δημιουργία της τηλεοπτικής σειράς "I Love Lucy". Στην εκπομπή συμπρωταγωνιστούσε μαζί με τον τότε σύζυγό της Ντέζι Άρναζ (Desi Arnaz) που υποδύονταν το χαρακτήρα "Ricky Ricardo", τη Βίβιαν Βανς (σαν "Ethel Mertz") και το Γουΐλιαμ Φρόλεϊ (σαν "Fred Mertz"). Η σειρά ολοκληρώθηκε το 1957, μετά από 180 επεισόδια. Στη συνέχεια, μετονομάστηκε σε σαν "The Lucy-Desi Comedy Hour", που διήρκεσε τέσσερις σεζόν (1957–1960) (13 επεισόδια). Η Μπολ πρωταγωνίστησε σε δυο ακόμη επιτυχημένες σειρές: Το "The Lucy Show", (παραγωγής CBS, από το 1962 έως το 1968 με 156 επεισόδια) και το "Here's Lucy" (από το 1968 έως το 1974 (144 επεισόδια). Η τελευταία της συμμετοχή σε τηλεοπτική σειρά καταγράφηκε το 1986, με τον τίτλο "Life with Lucy" , το σόου της όμως εκείνο απέτυχε και διακόπηκε μετά από 8 επεισόδια που προβλήθηκαν, ενώ είχαν ετοιμαστεί συνολικά δεκατρία.
Η Μπολ παντρεύτηκε τον κουβανό μουσικό Ντέζι Αρνάζ το 1940. Στις 17 Ιουλίου του 1951, ενώ η Λουσίλ ήταν σχεδόν 40 ετών, γέννησε το πρώτο τους παιδί, την "Lucie Désirée Arnaz". Ενάμισι χρόνο αργότερα, η Μπολ έφερε στον κόσμο και το δεύτερο παιδί τους, τον "Desiderio Alberto Arnaz IV", γνωστό σαν "Desi Arnaz, Jr". Η Μπολ και ο Άρναζ χώρισαν στις 4 Μαΐου του 1960.
Στις 26 Απριλίου του 1989, η Λουσίλ Μπολ πέθανε από ρήξη ανευρύσματος αορτής, σε ηλικία 77 χρονών. Την εποχή του θανάτου της ήταν παντρεμένη με τον δεύτερο σύζυγό της και επαγγελματικό συνέταιρό της, τον κωμικό Gary Morton με τον οποίο έζησε περισσότερα από 27 χρόνια.
Οροπέδιο Αλλέγκενι

right|thumb|300px|Χάρτης του οροπέδιου Αλλέγκενι.

To Οροπέδιο Αλλέγκενι (αγγλικά:"Allegheny Plateau") είναι μια μεγάλη περιοχή διαμελισμένου οροπεδίου στην δυτική και κεντρική Νέα Υόρκη, τη βόρεια και δυτική Πεννσυλβάνια, την βόρεια και δυτική Δυτική Βιρτζίνια, και το ανατολικό Οχάιο. Διαιρείται στο μη παγετώνιο Οροπέδιο Αλλέγκενι και στο παγετώνιο Οροπέδιο Αλλέγκενι.

Το οροπέδο εκτείνεται προς τα νότια στη δυτική Δυτική Βιρτζίνια, το ανατολικό Κεντάκι κα το Τενεσσί όπου ονομάζεται οροπέδιο Κούμπερλαντ.

Το οροπέδιο τερματίζεται στα ανατολικά από τα Όρη Αλλέγκενι, τα οποία είναι οι υψηλότερες κορυφογραμμές λίγο δυτικά του Μετώπου Αλλέγκενι. Το Μέτωπο εκτείνεται από την κεντρική Πεννσυλβάνια μέσω του Μέριλαντκαι μέσα στην ανατολική Δυτική Βιρτζίνια.

Το οροπέδιο συνορεύει στα δυτικά με παγετώνικές πεδιάδες στα βόρεια, γενικά βόρεια του ποταμού Οχάιο, και της περιοχής Bluegrass στα νότια, γενικά νότια του ποταμού Οχάιο.

Τα υψόμετρα ποικίλουν αρκετά. Στο παγετώνιο οροπέδιο Αλλέγκενι, το ανάγλυφο μπορεί να φθάσει τα εκατό πόδια ή λιγότερο. Στο μη παγετώνιο Οροπέδο Αλλέγκενι στο νοτιοανατολικό Οχάιο και το δυτικό άκρο της Δυτικής Βιρτζίνια, το ανάγλυφο είναι τυπικά στο εύρος από δύο μέχρι τέσσερις εκατοντάδες πόδια. Τα απόλυτα υψηλότερα υψόμετρα σε αυτή την περιοχή είναι συχνά στο εύρος των 900 μέχρι 1.500 ft (270 μέχρι 460 m). Στο Μέτωπο Αλλέγκενι όμως, τα υψόμετρα μπορεί να φθάσουν αρκετά πάνω από τα 4.000 ft (1.200 m), με ανάγλυφο μέχρι 2.000 ft (610 m).

Μια από τις πιο αξιοσημείωτες γεωλογικές περιοχές μέσα στο Οροπέδιο Αλλέγκενι είναι η περιοχή Hocking Hills του νοτιοανατολικού Οχάιο.
Αναγεννησιακή τέχνη στη Γερμανία

Η Αναγεννησιακή τέχνη στη Γερμανία ως έννοια είναι κάπως συγκεχυμένη εξαιτίας της συνεχιζόμενης χρήσης περίτεχνων γοτθικών διακοσμητικών στοιχείων μέχρι και το 16ο αιώνα, ακόμη και σε έργα που χαρακτηρίζονται αδιαμφισβήτητα αναγεννησιακά, εξαιτίας του τρόπου που πραγματεύονται την ανθρώπινη μορφή και άλλων ενδείξεων. Η διακόσμηση με κλασικά στοιχεία είχε μικρή ιστορική απήχηση στο μεγαλύτερο μέρος της Γερμανίας, αλλά κατά τα άλλα η Γερμανία ήταν πολύ γρήγορη στην υιοθέτηση καινοτομιών, ιδίως της τυπογραφίας με κινητά στοιχεία, μια γερμανική εφεύρεση που παρέμεινε μονοπώλιο για μερικές δεκαετίες και που εξαπλώθηκε στην υπόλοιπη Ευρώπη, συμπεριλαμβανομένων της Γαλλίας και της Ιταλίας, από Γερμανούς.
Το Τουρκικό Λουτρό

Το Τουρκικό Λουτρό (γαλλικά: "Le Bain turc") είναι αριστουργηματικός πίνακας του Γάλλου ζωγράφου Ζαν Ωγκύστ Ντομινίκ Ενγκρ. Φιλοξενείται στο μουσείο του Λούβρου στο Παρίσι. Είναι ένα από τα τελευταία έργα του μεγάλου ζωγράφου, και ίσως το πιο ερωτικό όλων. Το έργο του ήταν παραγγελία του Ναπολέοντα και παρουσιάστηκε στο ευρύ κοινό μετά από πολλά χρόνια μετά τον θάνατό του. Ο Ενγκρ αναγκάστηκε να τροποποιήσει πολλές φορές την αρχική του έκδοση, διότι θεωρήθηκε πολύ τολμηρή.
Στιβ Γκρίμετ

Ο Στιβ Γκρίμετ (αγγλικά: Steve Grimmett) είναι Άγγλος τραγουδιστής και μέλος του χέβι μέταλ συγκροτήματος Grim Reaper, ενώ έχει συνεργαστεί στο παρελθόν με ονόματα όπως οι Onslaught και οι Lionheart.
Βαγγέλης Λιβαδάς

Ο Βαγγέλης Λιβαδάς (20 Φεβρουαρίου 1921-27 Νοεμβρίου 2011), ήταν Έλληνας θεατρικός συγγραφέας και θεατρικός επιχειρηματίας. Γεννήθηκε στην Αθήνα το 1921. Σύζυγός του ήταν η ηθοποιός Σμαρούλα Γιούλη. Πέθανε από τις αναθυμιάσεις πυρκαγιάς που ξέσπασε στο διαμέρισμά του από αερόθερμο στις 27 Νοεμβρίου 2011. Η σύζυγός του μεταφέρθηκε στο νοσοκομείο με αναπνευστικά προβλήματα & τελικά απεβίωσε 3 μήνες μετά (7 Μαρτίου 2012) .
SEAT Mii

To SEAT Mii είναι ένα αυτοκίνητο πόλης της κατηγορίας Α, που παράγεται από την ισπανική αυτοκινητοβιομηχανία SEAT, από τον Οκτώβριο του 2011 έως σήμερα. Οι πρώτες παραδόσεις στην Ισπανία ξεκίνησαν τον Δεκέμβριο του 2011, ενώ στα άλλα κράτη της Ευρώπης κυκλοφόρησε τον Απρίλιο του 2012.
Δημήτριος Ίπατρος

Ο Δημήτριος Ίπατρος ή Ύπατρος ή Ήπατρος, (Μέτσοβο, περ. 1788 - Όρος Βέρμιο, Νάουσα, τέλη Δεκεμβρίου 1820 / αρχές Ιανουαρίου 1821) ήταν απόστολος της Φιλικής Εταιρείας. Δραστηριοποιήθηκε κυρίως στην Κωνσταντινούπολη, την Αίγυπτο, το Λίβανο και την Κύπρο. Λίγο πριν το ξέσπασμα της Ελληνικής Επανάστασης, στο τέλος του 1820, αποστέλλεται στην Μακεδονία και την Ήπειρο, πρωτίστως για για να οργανώσει την επανάσταση στην Κ. Μακεδονία και δευτερευόντως για να προωθήσει την κοινή δράση των δυνάμεων του Αλή Πασά και της Φιλικής Εταιρείας. Δεν θα ολοκληρώσει ποτέ την αποστολή του, καθώς λίγο μετά την αναχώρησή του από την Νάουσα για τα Ιωάννινα θα δολοφονηθεί, ενώ τα έγγραφα που έφερε μαζί του θα περιέλθουν στην κατοχή των οθωμανικών αρχών.
Έι Τζέι Στάιλς

Ο Άλεν Νιλ Τζόουνς ("Allen Neal Jones", 2 Ιουνίου 1977) είναι Αμερικανός παλαιστής. Είναι περισσότερο γνωστός για την πορεία του στην επαγγελματική πάλη και στα ρινγκ που εμφανίζεται είναι γνωστός ως "A.J. Styles" (Έι Τζέι Στάιλς).

Ο Έι Τζέι Στάιλς ήταν ένας απο τους πρώτους παλαιστές του TNA και είχε καταλυτικό ρόλο στην θεμελίωση του σόου. Έχει κατακτήσει συνολικά 17 πρωταθλήματα και έχει τη δεύτερη μεγαλύτερη θητεία ως Παγκόσμιος Πρωταθλητής στο TNA. Το 2010 έγινε ο πρώτος (με συμβόλαιο) παλαιστής του TNA που κατατάχθηκε στη πρώτη θέση του περιοδικού Pro Wrestling Illustrated.

Τον Ιανουάριο του 2016, έκανε την πρώτη του εμφάνιση στο WWE στον αγώνα Royal Rumble,και μέσα σε 12 μήνες κατάφερε να γίνει ένας από τους πιο σπουδαίους παλαιστές του WWE.Τον Σεπτέμβριο της ίδιας χρονιάς νίκησε τον Ντιν Άμπρoουζ στο Backlash και έγινε ο Παγκόσμιος Πρωταθλητής του WWE για πρώτη φορά στην καριέρα του.
4-μεθυλεπτάνιο

Το 4-μεθυλεπτάνιο είναι ένα διακλαδισμένο αλκάνιο, δηλαδή άκυκλος κορεσμένος υδρογονάνθρακας, με χημικό τύπο C8H18 και σύντομο συντακτικό τύπο CΗ3(CH2)2CH(CH3)CH2)2CΗ3.
Μεσογειακή αναιμία

Η μεσογειακή αναιμία ή θαλασσαιμία είναι κληρονομική αυτοσωμική υπολειπόμενη νόσος, η οποία εντοπίζεται κυρίως στην περιοχή της Μεσογείου Θάλασσας. Στη Μεσογειακή αναιμία η γονιδιακή ατέλεια, η οποία μπορεί να είναι έλλειψη σε γονίδιο ή μετάλλαξη, έχει ως αποτέλεσμα τη μειωμένη σύνθεση ή ακόμα και τη μη σύνθεση μιας εκ των σφαιρινών (α και β), οι οποίες σχηματίζουν την αιμοσφαιρίνη. Αυτό μπορεί να προκαλέσει την σύνθεση μη φυσιολογικών μορίων αιμοσφαιρίνης και επομένως να προκληθεί αναιμία, το χαρακτηριστικότερο γνώρισμα της νόσου.

Η θαλασσαιμία αποτελεί μία ποσοτική βλάβη και συγκεκριμένα στη μειωμένη σύνθεση των σφαιρινών που αποτελούν την αιμοσφαιρίνη, ενώ αντίθετα η δρεπανοκυτταρική αναιμία προκαλείται από την ποιοτική βλάβη των παραγόμενων σφαιρινών. Η θαλασσαιμία είναι αποτέλεσμα της μειωμένης παραγωγής των φυσιολογικών σφαιρινών της αιμοσφαιρίνης, που οφείλεται σε μεταλλάξεις των φυσιολογικών γονιδίων που τις κωδικοποιούν. 

Οι δύο βασικές μορφές της ασθένειας, η α και η β, εντοπίζονται σε διάφορες γεωγραφικές περιοχές- θεωρείται πως στην αρχαιότητα συνδεδεμένες με την ενδημικότητα της ελονοσίας. Παλαιότερα η α-θαλασσαιμία εντοπίζονταν σε λαούς της Δυτικής Αφρικής καθώς και της Νότιας Ασίας. Σήμερα, ανευρίσκεται σε πληθυσμούς που ζουν στην Αφρική και την Αμερική. Επίσης, εντοπίζεται σε κάποιους λαούς καθώς και σε φυλές που ζουν στο Νεπάλ και στην Ινδία.

Η β-θαλασσαιμία εμφανίζεται κατά κύριο λόγο στους πληθυσμούς που κατοικούν γύρω από τη Μεσόγειο, γεγονός που είναι άλλωστε υπεύθυνο και για την ονομασία της νόσου: από τις ελληνικές λέξεις "θάλασσα" και "αίμα". Στην Ευρώπη, τα μεγαλύτερα ποσοστά ασθενών εντοπίζονται στην Ελλάδα, στις ακτές της Τουρκίας και ειδικότερα στις ακτές του Αιγαίου πελάγους αλλά και στις Μεσογειακές ακτές της, όπως και σε τμήματα της Ιταλίας. Ιδιαίτερα, στα Μεσογειακά νησιά όπως είναι: η Σαρδηνία, η Σικελία, η Κορσική, η Κύπροςκαι η Κρήτη (όχι οι Βαλεαρίδες νήσοι), η νόσος έχει ιδιαίτερα μεγάλη επιρροή. Άλλοι λαοί της Μεσογείου, που ανήκουν στην ευρύτερη περιοχή της, που εμφανίζουν κάποιο ποσοστό πασχόντων είναι αυτοί της Δυτικής Ασίας και της Βόρειας Αφρικής. Μακριά από τη Μεσόγειο, η θαλασσαιμία εμφανίζεται και στη νότια Ασία, με το μεγαλύτερο ποσοστό φορέων της ασθένειας να είναι στις Μαλδίβες (16% του πληθυσμού).
Γιάννης Νεγρεπόντης

Ο Γιάννης Νεγρεπόντης (πραγματικό ονοματεπώνυμο: Ιωάννης Ξυνοτρούλιας, Λάρισα, 8 Αυγούστου 1930 – Αθήνα, 22 Σεπτεμβρίου 1991) ήταν Έλληνας ποιητής, πεζογράφος και στιχουργός.
Ανδρέας Κουιντζής

Ο Ανδρέας Κουιντζής ή Κουίντζης (1842 - 1910) ήταν Έλληνας ζωγράφος.
Αριστείδης Ροβέρτος

Ο Αριστείδης Ροβέρτος (1833-1892), ήταν Έλληνας χαράκτης και ζωγράφος.
ΑΟΛ – Ομόνοια Λακατάμιας

Ο ΑΟΛ – Ομόνοια Λακατάμιας ή ο ΑΟΛ – Ομόνοια (διαβάζεται «αόλ») είναι κυπριακή ποδοσφαιρική ομάδα με έδρα τη Λακατάμια της επαρχίας Λευκωσίας. Η ομάδα έχει δώδεκα συμμετοχές στο πρωτάθλημα Δ΄ κατηγορίας της Κύπρου. Χρώματα έχει το πράσινο, το κόκκινο και το άσπρο.
Νικόλαος Ξυδιάς Τυπάλδος

Ο Νικόλαος Ξυδιάς Τυπάλδος (Ληξούρι Κεφαλονιάς, 1826 - Αθήνα, 1909) ήταν Έλληνας ζωγράφος της Επτανησιακής σχολής.
Ινομυώματα

thumb|right|180px|Ινομυώματα
Τα ινομυώματα (ή λειομυώματα) αποτελούν καλοήθεις όγκους που εντοπίζονται στον μυικό χιτώνα του τοιχώματος της μήτρας (μυομήτριο). Απαρτίζονται από διογκωμένες λείες μυικές ίνες και ινώδη συνδετικό ιστό. Εμφανίζονται ιστολογικά ως διακριτές στρογγυλές μάζες, άσπρες ή στο χρώμα του δέρματος, που διαχωρίζονται σαφώς από τον γύρω ιστό της μήτρας. Μπορούν να βρίσκονται μέσα στο σώμα της μήτρας, στην εξωτερική της επιφάνεια, στον τράχηλο ή να κρέμονται από έναν μίσχο. 

Η διάμετρός τους μπορεί να είναι μικρότερη από ένα εκατοστό, οπότε και ονομάζονται πυρήνες ινομυωμάτων, συνήθως όμως κυμαίνεται από ένα μέχρι και 15 εκατοστά, ενώ το βάρος τους κυμαίνεται μεταξύ μερικών γραμμαρίων έως και κάποιων κιλών σε ακραίες περιπτώσεις πολλαπλών ινομυωμάτων. Σε περίπτωση που πρόκειται για μεγάλου μεγέθους ινομυώματα, πολλές φορές μπορούν να ψηλαφηθούν ακόμη και από την ίδια την ασθενή μέσω του κοιλιακού τοιχώματος.

Σε μικροσκοπικό επίπεδο, τα κύτταρα που απαρτίζουν τα ινομυώματα μοιάζουν με τα φυσιολογικά (επιμήκη, ατρακτοειδή, με μακρόστενο πυρήνα) και αθροίζονται σε ομάδες με διαφορετικές κατευθύνσεις. Τα κύτταρα αυτά είναι ομοιόμορφα σε σχήμα και μέγεθος, ενώ διακρίνονται σε τρεις τύπους: Έκκεντρα (σπάνια), πορώδη και μιτωτικά ενεργά.
Παιδιατρική

Παιδιατρική είναι ο κλάδος της ιατρικής που ασχολείται με την ιατρική περίθαλψη των βρεφών, των παιδιών και των εφήβων και το όριο ηλικίας κυμαίνεται συνήθως από τη γέννηση έως την ηλικία 18 ετών (σε ορισμένα σημεία μέχρι την ολοκλήρωση της δευτεροβάθμιας εκπαίδευσης, και έως την ηλικία 21 ετών στις Ηνωμένες Πολιτείες Αμερικής). Ένας γιατρός, ο οποίος ειδικεύεται στον τομέα αυτό είναι γνωστός ως παιδίατρος . Η λέξη "παιδίατρος" σημαίνει θεραπευτής "των παιδιών". Προέρχεται από δύο ελληνικές λέξεις: το (= παιδί) και το .
Δημήτριος Δομβριάδης

Ο Δημήτριος Δομβριάδης (1816-1905;) ήταν Έλληνας ζωγράφος καταγόμενος από τη Θράκη, Σλίβεν, Βουλγαρία.
Ντίνος Κατσουρίδης

Ο Ντίνος Κατσουρίδης (Λευκωσία, 16 Σεπτεμβρίου 1926 - Αθήνα, 28 Νοεμβρίου 2011) ήταν Κύπριος μοντέρ, διευθυντής φωτογραφίας και από το 1960 σκηνοθέτης. Πολλοί τον αποκαλούσαν κινηματογραφιστή διότι είχε εργαστεί σε όλα τα πόστα μιας ταινίας.
Ιός Ρότα

Ο Ιός Ρότα είναι η πιο κοινή αιτία της σοβαρής διάρροιας μεταξύ βρεφών και μικρών παιδιών, και είναι ένας από τους πολλούς ιούς που προκαλούν λοιμώξεις που συχνά ονομάζονται στομαχικές διαταραχές, παρά το γεγονός ότι δεν έχουν σχέση με την γρίπη. Πρόκειται για ένα γένος δίκλωνου RNA ιού της οικογένειας "Reoviridae". Στην ηλικία των πέντε ετών, σχεδόν κάθε παιδί στον κόσμο μολύνεται με τον Ιό Ρότα τουλάχιστον μια φορά. Παρόλα αυτά, με κάθε μόλυνση, αναπτύσσεται ανοσία, και τα συμπτώματα από επακόλουθη λοίμωξη είναι λιγότερο σοβαρά. Οι ενήλικες σπάνια μολύνονται. Υπάρχουν πέντε είδη του ιού αυτού, που αναφέρονται ως A, B, C, D, και E είδος. Ο ιός Ρότα τύπου A, που είναι ο πιο κοινός, είναι υπεύθυνος για περισσότερο από το 90% των λοιμώξεων στον άνθρωπο.

Ο ιός μεταδίδεται από κόπρανα της γαστρεντερικής οδού. Μολύνει και καταστρέφει τα κύτταρα τα οποία δομούν το λεπτό έντερο και προκαλεί γαστρεντερίτιδα. Παρά το γεγονός ότι ο ιός Ρότα ανακαλύφθηκε το 1973 και αναλογεί στο 50% των νοσηλειών σοβαρής διάρροιας σε βρέφη και παιδιά, η σημασία του δεν είναι ακόμα ευρέως γνωστή στη κοινότητα της δημόσιας υγείας, ιδίως στις αναπτυσσόμενες χώρες. Εκτός από τις επιπτώσεις του στον άνθρωπο, ο ιός Ρότα μολύνει και ζώα, και είναι ιδιαίτερα παθογόνο και επιβλαβές στην κτηνοτροφία.

Η αντιμετώπιση των ασθενών με ιό Ρότα είναι συνήθως εύκολη, αλλά σε όλο τον κόσμο σχεδόν 500.000 παιδιά κάτω των πέντε ετών εξακολουθούν να πεθαίνουν από λοίμωξη από τον ιό Ρότα και σχεδόν 2 εκατομμύρια είναι σε σοβαρή κατάσταση . Στις Ηνωμένες Πολιτείες, πριν από την έναρξη του προγράμματος εμβολιασμού, ο ιός Ρότα προκαλούσε περίπου 2.7 εκατομμύρια περιπτώσεις σοβαρής γαστρεντερίτιδας σε παιδιά, σχεδόν 60,000 νοσηλείες, και περίπου 37 θανάτους κάθε χρόνο. Εκστρατείες της δημόσιας υγείας εναντίον του ιού Ρότα εστίασαν στην θεραπεία ενυδάτωσης από το στόμα για μολυσμένα παιδιά και στον εμβολιασμό για την πρόληψη της νόσου.
Ιλαρά

Η Ιλαρά είναι ιογενής λοίμωξη του αναπνευστικού συστήματος που προκαλείται από τον παραμυξοϊό του γένους morbillivirus. Ο ιός έχει μορφή σφαιρική, περιβάλλεται από κάψα και το γενετικό του υλικό είναι μονόκλωνο RNA. Τα συμπτώματα περιλαμβάνουν πυρετό, βήχα, καταρροή, κοκκίνισμα των ματιών και γενικά, ένα κηλιδοβλατιδώδες, ερυθηματώδες εξάνθημα.

Η ιλαρά μεταδίδεται με την αναπνοή (σε επαφή με υγρά από τη μύτη και το στόμα ενός μολυσμένου ατόμου, είτε άμεσα είτε μέσω του αέρα), και είναι εξαιρετικά μεταδοτική - το 90% των ανθρώπων που δεν έχουν ανοσία και μοιράζονται τον ίδιο χώρο με ένα μολυσμένο πρόσωπο θα νοσήσουν. Η ασυμπτωματική περίοδος επώασης ξεκινά 9-12 ημέρες μετά την αρχική έκθεση στον ιό και η νόσηση διαρκεί 2-4 ημέρες πριν, μέχρι δύο 2-5 ημέρες μετά την εμφάνιση του εξανθήματος (δηλαδή 4-9 ημέρες συνολικά).

Στα αγγλικά είναι γνωστή με τον όρο "measles", με εναλλακτικό όνομα για την ιλαρά στις αγγλόφωνες χώρες το "rubeola", το οποίο μερικές φορές συγχέεται με τον όρο "rubella" που στα αγγλικά αφορά την ερυθρά. Οι δυο ασθένειες είναι τελείως διαφορετικές.
Ρόσιτερ Τζόνσον

thumb|right|250px|Ο Ρόσιτερ Τζόνσον
Ο Ρόσιτερ Τζόνσον (αγγλ. "Rossiter Johnson") (1840 - 1931) υπήρξε Αμερικάνος συγγραφέας και εκδότης.
Θρόμβωση

Θρόμβωση είναι ο σχηματισμός ενός θρόμβου αίματος μέσα σε ένα αγγείο , εμποδίζοντας τη ροή του αίματος μέσω του κυκλοφορικού συστήματος. Όταν ένα αιμοφόρο αγγείο τραυματίζεται, το σώμα χρησιμοποιεί αιμοπετάλια (θρομβοκύτταρα) και ινώδες για να σχηματίσει ένα θρόμβο αίματος και να αποφευχθεί η απώλεια αίματος. Ακόμη και όταν ένα αιμοφόρο αγγείο δεν υφίσταται ζημία όμως, θρόμβοι αίματος μπορεί να σχηματιστούν στο σώμα παρουσία κατάλληλων συνθηκών. Αν η θρόμβωση είναι πάρα πολύ σοβαρή και ο θρόμβος απελευθερωθεί, τότε ο θρόμβος αυτός που μετακινείται στο κυκλοφορικό σύστημα ονομάζεται πνευμονική εμβολή.

Θρομβοεμβολή είναι ο συνδυασμός της θρόμβωσης και η κύρια επιπλοκή της, η εμβολή.

Όταν ένας θρόμβος καταλαμβάνει περισσότερο από το 75% της επιφάνειας του αυλού μιας αρτηρίας, η ροή του αίματος προς τον παρεχόμενο ιστό έχει μειωθεί αρκετά για να προκληθούν συμπτώματα λόγω της μειωμένης παροχής οξυγόνου (υποξία) και της συσσώρευσης των μεταβολικών προϊόντων, όπως το γαλακτικό οξύ. Απόφραξη περισσότερο από το 90% μπορεί να οδηγήσει σε ανοξία, που είναι η πλήρης στέρηση του οξυγόνου, και του μυοκαρδίου, μια λειτουργία του κυτταρικού θανάτου.
Τζωρτζ Μπρους

Ο Τζωρτζ Μπρους (5 Ιουλίου 1781 – 6 Ιουλίου 1866) υπήρξε Αμερικανός τυπογράφος, γλυφογράφος, ιδρυτής τυπογραφείου και εφευρέτης.
Τζων Ρος Μπράουν

Ο Τζων Ρος Μπράουν (11 Φεβρουαρίου 1821, Μπέγκαρς Μπους, Δουβλίνο, Ιρλανδία - 9 Δεκεμβρίου 1875, Ώκλαντ, Καλιφόρνια) υπήρξε Αμερικανός συγγραφέας.
Πάολο Αγκοστίνι

Ο Πάολο Αγκοστίνι (ιτ. "Paolo Agostini") (περ. 1575 - 1629) υπήρξε Ιταλός οργανίστας, διευθυντής ορχήστρας και συνθέτης της πρώιμης μπαρόκ εποχής.
Λοντοβίκο Αγκοστίνι

Ο Λοντοβίκο Αγκοστίνι ("Don Lodovico Agostini", 1534 - 20 Σεπτεμβρίου 1590) ήταν Ιταλός συνθέτης, τραγουδιστής, ιερέας και διδάσκαλος της Αναγέννησης.
Μάρτιν Αγκρίκολα

Ο Μάρτιν Αγκρίκολα (Martin Agricola, Σβιέμποτζιν, 6 Ιανουαρίου 1486 - Μαγδεβούργο, 10 Ιουνίου 1556) ήταν Γερμανός συνθέτης του 15ου-16ου αιώνα, δάσκαλος και θεωρητικός της μουσικής. 

Γεννήθηκε στο Σβιέμποτζιν της Πολωνίας, γιος αγροτικής οικογένειας, και υπήρξε αυτοδίδακτος στη μουσική. Το πραγματικό του επώνυμο ήταν Σόρε (γερμ. "Sore"). Από το 1520 εγκαταστάθηκε στο Μαγδεβούργο, όπου έζησε μέχρι το θάνατό του. Περίπου το 1525-7 διορίστηκε πρώτος κάντορας στην προτεσταντική Λατινική Σχολή του Μαγδεβούργου. Ενστερνίστηκε τις απόψεις του Λούθηρου σχετικά με την ενσωμάτωση της μουσικής διδασκαλίας στην εκπαίδευση. Σημαντικότερη πραγματεία του θεωρείται το "Musica instrumentalis deudsch" που εκδόθηκε για πρώτη φορά το 1529 (επανεκδόθηκε το 1530, 1532 και 1542) και αναθεωρήθηκε το 1545. Σε αυτή κάνει εκτενή περιγραφή των μουσικών οργάνων παρέχοντας επίσης οδηγίες σχετικά με τον τρόπο παιξίματός τους. Οι πρώιμες πραγματείες του είναι γραμμένες όχι στα λατινικά, όπως συνηθιζόταν, αλλά στη γερμανική γλώσσα, επιδιώκοντας με αυτό τον τρόπο να απευθυνθεί με τη μεγαλύτερη δυνατή σαφήνεια σε ένα ευρύτερο αναγνωστικό κοινό. Στον Αγκρίκολα οφείλονται μάλιστα ορισμένες γερμανικές μεταφράσεις μουσικών όρων που χρησιμοποιούνται μέχρι σήμερα. 

Ασχολήθηκε επίσης με τη σύνθεση, κυρίως μουσικών ασκήσεων, καθώς και ύμνων σε κείμενα των Αουρέλιους Προυτέντιους και Γκέοργκ Φαμπρίκιους που χρησιμοποιούσε για τους μαθητές του στη Λατινική Σχολή.
Τζούλιο Κατσίνι

Ο Τζούλιο Κατσίνι ("Giulio Caccini", 8 Οκτωβρίου 1551 – Δεκέμβριος 1618), γνωστός και ως Giulio Romano, ήταν Ιταλός συνθέτης, τραγουδιστής, οργανοπαίκτης, καθώς και δάσκαλος και θεωρητικός της μουσικής. Έδρασε στα τέλη της Αναγέννησης και τις απαρχές του Μπαρόκ, πρωτοστατώντας στο «νεογέννητο» τότε είδος της όπερας, κυρίως μέσω του νεοεμφανιζόμενου είδους της μονωδίας. Ήταν επίσης ο πατέρας της συνθέτιδος Φραντσέσκα Κατσίνι.
Μάρα Μπράνκοβιτς

Η Μάρα Μπράνκοβιτς (Σερβικά: "Мара Бранковић", επίσης γνωστή και ως: "Μαρώ, Κομνηνή, Βαλιντέ Χανούμ Σουλτάνα, Κυρά-Μάρω, Μάρα Δέσποινα Χατούν, Σουλτάνα Μαρίγια, Μάρα Χατούν, Δέσποινα Χατούν ή Αμερίσσα", 1418-14 Σεπτεμβρίου 1487) από τον Οίκο Μπράνκοβιτς ήταν Ελληνοσέρβα πριγκίπισσα της Οθωμανικής αυτοκρατορίας από τον Οίκο Μπράνκοβιτς και κόρη του ηγεμόνα της Σερβίας, Γεωργίου Μπράνκοβιτς και της Ειρήνης Καντακουζηνής, κόρης του ποντιακής καταγωγής, Ματθαίου. Ήταν μια από τις σημαντικότερες γυναικείες προσωπικότητες του 15ου αιώνα. Επίσης ήταν θεία του Γεωργίου Καστριώτη - Σκεντέρμπεη.
Το Βάρος των Αλυσίδων

Το Βάρος των Αλυσίδων (αγγλικά: "The Weight of Chains") είναι μια ταινία ντοκιμαντέρ καναδικής παραγωγής που σχολιάζει το αλληλένδετο ρόλο που έπαιξαν οι ΗΠΑ, το ΝΑΤΟ και η Ευρωπαϊκή Ένωση στην διάλυση ενός ευρωπαϊκού κράτους, της πρώην Γιουγκοσλαβίας.

Η ταινία είναι γεμάτη από σπάνια πλάνα, μια δημιουργική από πρώτο χέρι αναζήτηση των αιτίων που η Δύση παρενέβη τελικά στρατιωτικά στην εσωτερική σύγκρουση εθνοτήτων, που προηγουμένως η ίδια συνέγειρε και συγκάλυπτε, με συνεντεύξεις ακαδημαϊκών, διπλωματών, προσωπικοτήτων των μέσων ενημέρωσης, αλλά και απλών πολιτών της πρώην δημοκρατίας της Γιουγκοσλαβίας.

Πρόκειται για ένα ντοκιμαντέρ για το «δόλωμα» του εθνικισμού και τον παραλογισμό του πολέμου.
Κωνσταντίνος Φούμης

Ο Κωνσταντίνος Φούμης (1860 - 1942) ήταν Έλληνας πολιτικός.
2,4-διμεθυλεξάνιο

Το 2,4-διμεθυλεξάνιο (σε δύο οπτικά εναντιομερή) είναι ένα διακλαδισμένο αλκάνιο, δηλαδή άκυκλος κορεσμένος υδρογονάνθρακας, με χημικό τύπο C8H18 και σύντομο συντακτικό τύπο (CΗ3)2CHCH2CH(CH3)CH2CΗ3.
Υπηρέτριες

Το Υπηρέτριες (αγγλικά: The Help) είναι αμερικανική δραματική κομεντί, παραγωγής 2011, σε σκηνοθεσία και σενάριο του Τέιτ Τέιλορ. Η ταινία είναι βασισμένη στο βιβλίο "The Help" της Κάθριν Στόκετ. Πρωταγωνιστούν οι Βαϊόλα Ντέιβις, Έμμα Στόουν, Μπράις Ντάλας Χάουαρντ, Οκτάβια Σπένσερ, Τζέσικα Τσάστεϊν, Σίσι Σπέισεκ, Μάικ Βόγκελ, Άλισον Τζάνεϊ και Μέρι Στινμπέργκεν.

Η ταινία διαδραματίζεται στο Τζάκσον του Μισσισσιππή και αφηγείται την ιστορία μιας νεαρής λευκής κοπέλας, της Ευγενίας "Σκίτερ" Φέλαν και τη σχέση της με δύο μαύρες υπηρέτριες στη δεκαετία του '60. Η Σκίτερ είναι μία δημοσιογράφος, η οποία αποφασίζει να γράψει ένα βιβλίο από την πλευρά των υπηρετριών, εκφράζοντας το ρατσισμό τον οποίο αντιμετωπίζουν, εργαζόμενες σε λευκές οικογένειες.

Το "Υπηρέτριες" κυκλοφόρησε στους κινηματογράφους στις 10 Αυγούστου 2011 και έλαβε κυρίως θετικά σχόλια από τους κριτικούς, ενώ γνώρισε και μεγάλη ανταπόκριση στα ταμεία αποφέροντας 216,6 εκατομμύρια δολάρια παγκοσμίως. Βραβεύτηκε με Χρυσή Σφαίρα και Όσκαρ β' γυναικείου ρόλου για την ερμηνεία της Οκτάβια Σπένσερ και έλαβε άλλες τρεις υποψηφιότητες για Όσκαρ συμπεριλαμβανομένης και εκείνης για Καλύτερη Ταινία.
Φανή Αργυρίου

Η Φανή Αργυρίου (1928 - 21 Μαρτίου 2017) υπήρξε πολυσύνθετη αθλήτρια, πρωταθλήτρια Ελλάδος στο στίβο τις δεκαετίες του '40 και '50. Ως αθλήτρια του Πανιωνίου Γ.Σ. αναδείχθηκε 32 φορές πρωταθλήτρια Ελλάδος και κατέρριψε τα πανελλήνια ρεκόρ στη σφαιροβολία, στη δισκοβολία, στον ακοντισμό, στο πένταθλο και σε άλλα αγωνίσματα συνολικά πάνω από 70 φορές.
Καρκασσόν

Η Καρκασσόν (γαλλικά: "Carcassonne", οξιτανικά: "Carcassona") είναι πόλη της νοτιοδυτικής Γαλλίας του νομού Οντ (Aude) στην πρώην επαρχία του Λανγκντόκ-Ρουσιγιόν. Η Καρκασσόν είναι πόλη με πλούσια ιστορία και μια από τις λίγες οχυρωμένες μεσαιωνικές πόλεις των οποίων έχουν διατηρηθεί οι οχυρώσεις και το παλαιό μεσαιωνικό κέντρο. Σήμερα διαιρείται σε δύο περιοχές: Την οχυρωμένη "πολιτεία της Καρκασόν" (Cité de Carcassonne) και την αποκαλούμενη "Κάτω πόλη" (ville basse), η οποία βρίσκεται εκτός των οχυρώσεων. Το 1996 η μεσαιωνική παλαιά πόλη χαρακτηρήστικε Mνημείο Παγκόσμιας Κληρονομιάς από την UNESCO.

Η πόλη έχει 47.634 κατοίκους σύμφωνα με την απογραφή του 2008
Ελένη Βρεττάκου

Η Ελένη Βρεττάκου (1943 - ...) ήταν Ελληνίδα αθλήτρια, 13 φορές πρωταθλήτρια Ελλάδος στο στίβο από το 1962 ως το 1971, ως αθλήτρια του Πειραϊκού Συνδέσμου αρχικά και του Πανιωνίου Γ.Σ. στη συνέχεια. Κατέρριψε τα πανελλήνια ρεκόρ στα 80μ εμπ., το άλμα εις μήκος και το πένταθλο.
Δασονομία

Η Δασονομία, ή Δασοφυλακή, είναι ιδιαίτερη δημόσια Αρχή, εκτελεστικού χαρακτήρα, με καθ΄ ύλη και κατά τόπο αρμοδιότητα τα δάση. Η Αρχή αυτή επιμελείται την τήρηση της κατά τόπο δασικής νομοθεσίας και τη δίωξη κάθε σημειούμενης παράβασης της.

Στην Ελλάδα η Αρχή αυτή διαρθρώνεται ως Δασική Διοίκηση, υπό την Γενική Διεύθυνση Δασών και Δασικού Περιβάλλοντος του υπουργείου Γεωργίας, (του σημερινού Υπουργείου Αγροτικής Ανάπτυξης και Τροφίμων), με κεντρικές και περιφερειακές υπηρεσίες νομαρχιακού επιπέδου στις οποίες περιλαμβάνονται Δασαρχεία, Δασονομεία και Δασοφυλάκεια.